Elmar Vaher

Elmar Vaher (sündinud 1. mail 1975) on Eesti riigiametnik. Ta on alates 12. jaanuarist 2026 Riigi Kaitseinvesteeringute Keskuse peadirektor. Ajavahemikus 2. maist 2013 kuni 21. märtsini 2023 oli ta Politsei- ja Piirivalveameti peadirektor.

 Elukäik 
Elmar Vaher on lõpetanud Paikuse politseikooli ja Sisekaitseakadeemia ning lõpetanud 2016. aastal Tallinna Ülikooli magistriõppe õigusteaduses.

18. aprillil 2013 nimetas Vabariigi Valitsus ta Politsei- ja Piirivalveameti peadirektoriks 2. maist 2013 kuni 1. maini 2018.

pisi|Siseministri 30.04.2018 käskkiri, millega Elmar Vaher nimetati Politsei- ja Piirivalveameti peadirektori kohusetäitjaks, vabastades ta peadirektori asetäitja varade alal ülesandeist, milleks ta oli ajutiselt nimetatud
pisi|Siseministri 30.04.2018 käskkiri, millega Elmar Vaher nimetati Politsei- ja Piirivalveameti peadirektori asetäitjaks varade alal
30. aprillil 2018 andis siseminister Andres Anvelt välja käskkirja nr 3-1/57p, millega ta nimetas Elmar Vaheri Politsei- ja Piirivalveameti peadirektori asetäitjaks varade alal alates 2. maist 2018. Samal päeval andis siseminister veel teise käskkirja nr 3-1/56p, millega ta pani 2. maist Elmar Vaherile Politsei- ja Piirivalveameti peadirektori kohusetäitja ülesanded, vabastades ta peadirektori asetäitja varade alal ülesannetest. Siseministri käskkirjad olid tingitud asjaolust, et Elmar Vaheri ametiaeg oli lõppemas 1. mai südaööl vastu 2. maid, kuid Vabariigi Valitsus ei võtnud tema uuesti ametisse nimetamist istungi päevakorda Isamaa ja Res Publica Liidu ootamatu vastuseisu tõttu.

3. mail 2018 nimetas Vabariigi Valitsus Elmar Vaheri viieks aastaks Politsei- ja Piirivalveameti peadirektoriks. 

21. märtsil 2023 kõrvaldas Kaja Kallase teise valitsuse siseminister Lauri Läänemets Elmar Vaheri Politsei- ja Piirivalveameti peadirektori ametikohalt seoses samal päeval KAPO poolt esitatud kelmuskahtlusega. Süüdistus oli seotud Eerik Heldna arvelhoidmisega Politsei- ja Piirivalveameti töötajana, mis võimaldas Heldnal välja teenida politseipensioni. Märtsis 2025 mõistis Harju Maakohus Vaheri õigeks.  Õigeksmõistav otsus tuli 2026. aasta algul ka Riigikohtust. Kohtu hinnangul oli küsitav, kas Vaheri käitumine oli eetiline ja läbipaistev, kuid samas ei teinud Politsei- ja Piirivalveameti Heldnat teenistusse võttes ühtegi nii rasket viga, et politseistaaži alusel eripensioni taotlemist saaks pidada kuriteoks."Riigikohus jättis endiste politseijuhtide õigeksmõistmise jõusse" ERR, 2. jaanuar 2025

Pärast Politsei- ja Piirivalveametist lahkumist sõlmis riigi side- ja transpordiettevõte Omniva 2023. aasta juuni alguses Vaheriga nelja kuu pikkuse konsultatsioonilepingu. Vaher pidi analüüsima riiklike ja kohalike omavalitsuste pakutavaid teenuseid, et selgitada välja, kas midagi annaks korraldada Omniva postkontorite kaudu."Endine politseijuht Elmar Vaher läks tööle Omnivasse" Delfi, 19.06.2023  Oktoobris sõlmis Vaher Omnivaga uue konsultatsioonilepingu, mille kohaselt juhtis ta kiirkulleri teenuse väljatöötamise ja turuletoomise projekti."Endise politseijuhi Elmar Vaheri koostöö Omnivaga sai läbi" Eesti Ekspress, 3. jaanuar 2024

 Töökohad 
Paikuse politseikool
1997–2002 Tallinna politseiprefektuuri Kesklinna politseiosakonna kriminaaltalituse/kriminaalpolitsei politseiinspektor, politseivaneminspektor, politseijuhtivinspektor, komissar (kohusetäitja)
2002–2005 Tallinna politseiprefektuuri ja Põhja politseiprefektuuri kriminaalosakonna isikuvastaste kuritegude talituse komissarElmar Vaher mõrvagrupi komissariks, epl.delfi.ee, 06.02.2002, ülemkomissar 
2005–2005 Põhja politseiprefektuuri kriminaalosakonna politseidirektor
2005–2006 Keskkriminaalpolitsei direktor (kt), politseipeadirektori asetäitja (kt)
2006–2008 Keskkriminaalpolitsei direktor
2008–2009 Põhja politseiprefektuuri politseiprefekt
2010–2013 Politsei- ja Piirivalveameti Põhja prefektuuri prefekt
2013–2023 Politsei- ja Piirivalveameti peadirektor
2026–... Riigi Kaitseinvesteeringute Keskuse peadirektor

 Teenistusastmed 
 politseikolonel (02.05.2013)
 politseikindralinspektor (24.02.2016)
 politseikindral (24.02.2021)

Tunnustus
 2012 Harjumaa teenetemärk
 2015 Pressisõber
 2019 Tallinna Ülikooli sajandi vilistlane
 2021 Kotkaristi II klassi teenetemärk
 2021 Tallinna teenetemärk
2022 Eesti Päevalehe, LP ja Delfi edetabelis "Eesti mõjukad 2022" 3. koht

Viited

 Välislingid 

"Elmar Vaher: 1260-eurose kuupalga eest eeldame, et politseinik oleks üliinimene" Eesti Päevaleht (epl.delfi.ee), 22. september 2017
"Elmar Vaher usaldusest, naabritest ja traditsioonilise pere kaitsest" Postimees (postimees.ee), 24. november 2017
"Elmar Vaher imiku surnuks sõitnud roolijoodikust: ükski paragrahv ei pane inimest hoolima" Eesti Päevaleht (epl.delfi.ee), 1. juuni 2015
"Elmar Vaher töötab 24 tundi ööpäevas, et politsei inimesi aitaks" Eesti Päevaleht (epl.delfi.ee), 9. detsember 2015
"Elmar Vaher usaldusest, naabritest ja traditsioonilise pere kaitsest" Postimees, 24. november 2017
"Meelis Oidsalu: politseijuhi magistrikraadi tuleb otsida tema abaluu kõrvalt" ERR, 27. juuni 2019
"TLÜ: Vaheri magistritöö ei ole plagiaat" ERR, 12. juuli 2019
"Elmar Vaher: on olnud rõõmu, magamata öid ja tuksiläinud suhteid" ERR, 26. aprill 2023
 "Elmar Vaher: Paikuse politseikool tuleb kinni panna" ERR, 15. jaanuar 2024

Kategooria:Eesti politseinikud
Kategooria:Tallinna Ülikooli vilistlased
Kategooria:Kotkaristi II klassi teenetemärgi kavalerid
Kategooria:Sündinud 1975